**Az ELTE Oktatási és Képzési Tanács 2023/2024 tanévre kiírt pályázati felhívása az egyetemi e-learning rendszerekben fejlesztett és megvalósult kurzusok támogatására**

Az ELTE Oktatási és Képzési Tanácsa pályázatot hirdet az egyetemi e-learning rendszerekben fejlesztett és megvalósult kurzusok oktatói számára, az e‑learning módszertan elterjedését elősegítendő[, az ELTE Intézményfejlesztési Terv](https://www.elte.hu/dokumentumok/ift)ében megfogalmazott prioritásoknak megfelelően, az innovatív oktatási módszereknek és a digitális technológiák alkalmazásának szélesítése érdekében, a korszerű info-kommunikációs technológiák alkalmazásával történő tananyagfejlesztés támogatása révén.

Pályázatot az az ELTE-n közalkalmazotti státuszban lévő oktató, önkéntes oktató vagy megbízott óraadó nyújthat be, aki egy, a 2023/2024. tanévben (őszi vagy tavaszi félév) megtartott kurzusát az egyetem által támogatott e-learning rendszerek (Canvas, Moodle) valamelyikében valósította meg.

A kurzusfelületek és tananyagok kidolgozásában technikai és módszertani segítséget nyújt az Oktatási Igazgatóság Oktatásfejlesztési és Tehetséggondozási Osztálya

* az e-learning rendszerekről szóló képzések,
* oktatásmódszertani képzések,
* önjáró (self-paced) online kurzusok és
* egyéni módszertani konzultációk

keretében.

Az e-learning rendszerek használatáról, a közeljövő képzéseiről a következő oldalon tájékozódhatnak: <https://www.elte.hu/elearning>

Az egyéni konzultációkhoz kapcsolódó időpontfogalásról és magáról a módszertani konzultációs lehetőségről az alábbi linken tudhat meg többet: <https://www.elte.hu/elearning/konzultaciok>

A pályázathoz mellékelhető az egyetemi e-learning rendszerekkel kapcsolatos képzéseken, valamint oktatásmódszertani képzéseken való részvételt tanúsító

igazolás másolata. Az ELTE oktatásmódszertani képzésein való előzetes részvétel a pályázatok rangsorolása esetén előnyt jelent.

A pályázat benyújtási határideje: **2024. június 9. éjfél.**

A pályázati rangsorolás esetén előnyben részesülnek azon pályázatok, amelyek

* elősegítik a szombathelyi képzések integrációját,
* a mintatantervben kötelezőként vagy kötelezően választhatóként megjelölt tárgyakhoz kapcsolódónak
* a fejlesztésben előrehaladottabb állapotban vannak,
* a kurzus tartalmának egészét lefedik,
* akadálymentesítettek[[1]](#footnote-1),
* nagyobb hallgatói létszámmal rendelkeznek,
* több különböző képzésben is felhasználhatóak.

Olyan e-learning kurzussal nem lehet pályázni, amely más forrásból már támogatást nyert (pl. EFOP 3.4.3 pályázat, korábbi Kurzusfejlesztési támogatási pályázat, Tananyagfejlesztési pályázat).

A pályázat értékelésében részt vevő szakértők nem pályázhatnak.

Elutasításra kerülnek azon pályázatok, amelyekben a kurzus nem jogtiszta formában használt forrásokat, szakirodalmakat tartalmaz[[2]](#footnote-2), valamint azok, amelyekben a kurzus nem felel meg az ELTE etikai kódexében rögzített irányelveknek.

A beérkező pályázatokat az Oktatási és Képzési Tanács által felkért egyetemi e‑learning szakértőkből álló E-learning Pályázati Bizottság értékeli és

rangsorolja megadott pályázati szempontok alapján. Az értékelési szempontok részletes leírását a pályázat [**l. számú melléklet**](Értékelési%20szempontsor.pdf)e tartalmazza.

A Pályázati Bizottság értékelése alapján a pályázatok 3 kategóriába kerülnek besorolásra: a) „kiváló”, b) „támogatásra javasolt”, c) „nem támogatott”. A sikeres pályázatot benyújtó oktatók „kiváló” minősítés pályamunkák esetén pályázatonként 500 000 Ft; a „támogatásra javasolt” pályamunkák esetében pedig 250 000 Ft összegű szerzői honoráriumban részesülhetnek a rendelkezésre álló pályázati források erejéig.

**A pályázat benyújtásának módja:**

# **Pályázatát a**[**Márton Áron Pályázati Portálon**](https://martonaronurlapok.elte.hu/urlapok.php)**elektronikus úton, regisztráció után tudja benyújtani az alábbi űrlapon:** [**masz\_2023\_24\_tanev\_e\_learning**](https://martonaronurlapok.elte.hu/urlapok/masz_2023_24_tanev_e_learning.php?_id=8)**.**

A pályázat elérhetővé válásáról az [ELTE honlapján](https://www.elte.hu/elearning/kurzusfejlesztesi_tamogatas) és közösségi média felületein adunk tájékoztatást, illetve az ELTE Oktatásfejlesztési és Tehetséggondozási Osztályának havonta megjelenő Oktatásmódszertani hírlevélében és az egyetemi hírlevelekben is küldünk értesítést.

# Ahogyan az elmúlt évben is, a pályázati adatlap mellett, egyszerre kérjük be a lehetséges szerződéshez is az adatokat, így elősegítve a gördülékenyebb és gyorsabb kifizetést. Kérjük, hogy a **[masz\_2023\_24\_tanev\_e\_learning](https://martonaronurlapok.elte.hu/urlapok/masz_2023_24_tanev_e_learning.php?_id=8)** pályázati adatlap mellett pályázatuk benyújtásakor a **[kurzusfejlesztes\_2024](https://martonaronurlapok.elte.hu/urlapok/kurzusfejlesztes_2024.php?_id=42)** adatbekérő űrlapot is töltsék ki minden szerzőre nézve!

A tavalyi pályázatnál már így kértük, de a korábbi évekhez képest változás, hogy a pályázati adatlapon a tudományos publikációkhoz hasonlóan rögzíteni kell a kurzusfejlesztésben résztvevő valamennyi szerzőt, a szerzők elérhetőségét és a fejlesztési munkában való részvétel részarányát. Kérjük, hogy a pályázat benyújtása előtt erről szerzőtársaival mindenképp egyeztessen!

A pályázat részleteiről és a további tudnivalókról a pályázati felhívás mellékletében tájékozódhat, illetve kérdés esetén az alábbi e-mail címen érdeklődhetnek: [elearning@oktig.elte.hu](mailto:elearning@oktig.elte.hu)

*ELTE Oktatási Igazgatóság,*

*Oktatásfejlesztési és Tehetséggondozási Osztály*

1. A tananyagokban elhelyezett médiaelemeket (képeket, videókat, szimulációkat) el kell látni rövid leírással/ teljes szövegű leírással, illetve a videókat feliratozni kell. Az akadálymentesítésre vonatkozó módszertani és technikai elvek a 2018 őszétől elérhető METAMOOC online kurzusban minden oktató számára hozzáférhetőek. [↑](#footnote-ref-1)
2. Jogtiszta anyagokat vagy saját készítésű anyagok (pl. podcast) készítésével vagy Public Domain vagy Creative Commons licencelésű, felhasználható és megfelelően hivatkozott anyagokkal készíthetünk. A külső tartalomszolgáltatótól linkelt, beágyazott multimédiás tartalom nem jogsértő, de nem is saját, illetve félő, hogy ahogyan a külső tárhelyről a tulajdonos törli vagy egyéb okból törlésre kerül, tananyagunkban hiány keletkezik. [↑](#footnote-ref-2)